Liljana Cingu

Liljana Cingu (31 dhjetor 1950 - 5 shkurt 2024) lindi në Tiranë. Ajo ishte valltare e njohur e Ansamblit Kombëtar të Këngëve dhe Valleve Popullore. Ajo rridhte nga një familje e thjeshtë e punëtore.  Babai i saj ishte berber dhe me origjinë nga Gjakova. 

 Jeta profesionale 
Që e vogël, ajo u bë pjesë e kursit të valles në Pallatin e  Pionierëve. Ajo filloi punën si vallatare me Ansamblin e Këngëve dhe Valleve shqiptar në vitin 1967. Ishte partnerja skenike e valles shqiptare me Mjeshtrin e Madh Rexhep Çeliku. E cilësuar si shqipja dhe ikonë e valles shqiptare, ajo ishte një nga valltaret më të dedikuar që e ngriti vallen shqipe në skenat më të mëdha të botës.  

Ishte vetëm 47 vjeçe, kur doli në pension në vitin 1997. 

Ajo ka qenë pjesë e paneleve të jurive të festivaleve. Dalja e saj fundit në panel jurie ishte në spektaklin "Dancing with the Stars" në kanalin televiziv Top Channel, në 2022-shin. 

 Mirënjohje 
Ajo u nderua me urdhrin "Mjeshtër i madh" për kontributin e dhënë në vallen popullore shqiptare.  

Çmimi "Gjerdani i Artë" si pjesë e ansamblit shqiptar. 

Në prill të 20219-ës, gjatë festivalit ndërkombëtar të valles mbarëshqiptare i zhvilluar në Kliruoter (Clearwater), Florida, SH.B.A., Lili u vlerësua me çmimin, “Shqiponja e Artë “.  

 Shih edhe 

 Besim Zekthi
 Vallet shqiptare

 Referime 
Kategoria:Biografi shqiptare
Kategoria:Valltarë Shqiptarë